《和韩答柳柳州食虾蟆》
宋代·王十朋

虫鱼千万族，一一异状貌。飞潜同一性，巨细何必校。

彼微水中蛙，四足伛而疱。自从科蚪初，生育在泥淖。

好鸣乃其性，非故欲喧闹。蝈氏职洒灰，恐非圣人教。

吾闻人间世，生死同梦觉。杀物伤吾仁，忍听声熚爆。

况我儒衣冠，弦诵生乡校。彼亦呼子曰，有意欲吾效。

人虫各好生，奚用苦相挠。退之惮食蛇，得得释笼罩。

子厚放鹧鸪，仁心亦稍稍。胡为于此虫，未尽忘嗜乐。

荐祠用枭獍，穿阱诛虎豹。古人岂妄杀，去害除不孝。

愿留兹鼓吹，驻我寒溪棹。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（今浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。